****

Cegléd Város Önkormányzatának Polgármesterétől

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 53/511-482; Fax: 511-406

|  |  |
| --- | --- |
| Iktatószám: C/566/2025.  Előterjesztő: Dr. Csáky András polgármester  Szakmai előterjesztő: Jáger Mária irodavezető  Ügyintéző: Baumanné Méder Melinda  vezető-főtanácsos | Tárgy: **A Pesti Úti Óvoda igazgatói pályázatának elbírálása**  Melléklet: pályázati kiírás szövege |

**ELŐTERJESZTÉS**

a Képviselő-testület 2025. április 10-ei nyilvános ülésére.

**Tisztelt Képviselő-testület!**

*A pedagógusok új életpályájáról szóló 2023. évi LII. törvény* (a továbbiakban Púétv.) 37. § (1) bekezdése értelmében az igazgatói megbízáshoz nyilvános pályázatot kell kiírni, ha ez a fenntartó döntése alapján a munkakör betöltéséhez szükséges. Igazgatói megbízás nyilvános pályázat alapján adható. A pályázatot a köznevelési foglalkoztatotti jogviszony létesítésével összefüggő munkáltatói jogkör gyakorlója írja ki.

Cegléd Város Önkormányzatának Képviselő-testülete 2025. január 23-án tartott ülésén az 5/2025. (I. 23.) Ök. határozattal döntött a **Pesti Úti Óvoda**(2700 Cegléd, Pesti út 10.) **igazgatói pályázatának kiírásáról**.

A pályázati felhívás a vonatkozó jogszabályi előírásoknak megfelelően közzétételre került a személyügyi központ internetes oldalán valamint helyben szokásos módon, 2025. február 1-jén.

*A pedagógusok új életpályájáról szóló 2023. évi LII. törvény végrehajtásáról szóló 401/2023. (VIII. 30.) Korm. rendelet* (a továbbiakban Korm. rendelet) 4. § (6) bekezdés b) pontjában foglaltak értelmében az igazgatói pályázati eljárás előkészítésével összefüggő feladatokat - ide nem értve a pályázati feltételek meghatározását - a köznevelési intézményt fenntartó települési önkormányzat jegyzője látja el.

A Korm. rendelet 4. § (7) bekezdésének megfelelően „*A pályázati eljárásban biztosítani kell, hogy a pályázat iránt érdeklődők a pályázatok elkészítéséhez szükséges tájékoztatást megkapják, és az intézményt megismerhessék.”,* míg a(8) bekezdésében foglaltak alapján rögzítésre került, hogy a pályázatokat a képviselő-testület részére a benyújtási határidő lejártát követő harmincadik, – ha a pályázók száma a huszonötöt eléri, hatvanadik – napot követő első testületi ülésre be kell nyújtani.

A *nemzeti köznevelésről szóló 2011. évi CXC. törvény* (Nkt.) 70. § (2) bekezdése *j)* pontjának hatályon kívül helyezésével 2019. július 26-ától megszűnta pályázat kiírójának az a kötelezettsége, hogy az intézményvezetői pályázatok elbírálását megelőzően beszerezze az intézmény nevelőtestületének a pályázat részét képező vezetési programmal kapcsolatos szakmai véleményét. 2019. szeptembere óta nincs hatályban a 326/2013. (VIII. 30.) Korm. rendelet sem, amely a nevelőtestület korábbi véleményezési jogának gyakorlásával kapcsolatos rendelkezéseket tartalmazta.

Az igazgatói megbízás intézményvezetői megbízás, át nem ruházható képviselő-testületi hatáskör *Magyarország helyi önkormányzatairól szóló 2011. CLXXXIX. törvény* (Mötv.) 42. § 2. pontja értelmében.

A Púétv. 37. § (2)-(3) bekezdései szerint a pályázat kiírása esetén csak olyan személyt lehet kinevezni, aki a pályázaton részt vett, a pályázati feltételeknek megfelelt és vele szemben kizárási ok nem áll fenn.

A pályázat benyújtási határideje 2025. március 31-e volt, amelyre egy pályázó, Orosz Zoltánné, a Pesti Úti Óvoda jelenlegi igazgatója nyújtotta be pályázatát. A benyújtott pályázat a kiírásban meghatározott pályázati feltételeknek megfelel, az előírt iratokat, igazolásokat a pályázóhiánytalanul mellékelte. Az igazgatói beosztásra benyújtott pályázat megtekinthető a Szervezési Irodában és a bizottsági üléseken.

Az előterjesztést a **Jogi- Ügyrendi, Közbiztonsági Bizottság, valamint a Humán Bizottság** tárgyalja. A bizottságok véleménye – jegyzőkönyvi kivonat formájában – a Képviselő-testület ülésén, helyben osztott anyagként kerül ismertetésre.

A pályázat érdemi véleményezését és a pályázó meghallgatását a Humán Bizottsága folytatja le.

Kérem a Képviselő-testületet, hogy szíveskedjen az előterjesztést megtárgyalni és – a Humán Bizottság véleményének figyelembevételével – hozza meg döntését a határozati javaslat tekintetében.

A döntéshozatal az Mötv. 46. § (2) bekezdés *b)* pontja alapján - mivel a pályázó nem kérte a pályázata elbírálásának zárt ülésen történő tárgyalását - **nyilvános ülés** keretében, az 50. § rendelkezései alapján - figyelemmel a 42. § 2. pontjára - **minősített** többségű szavazati arányt igényel.

Cegléd, 2025. április 1.

Dr. Csáky András

polgármester

Láttam: Hegedűs Ágota

alpolgármester

**---------**

**Határozati javaslat**

## **Cegléd Város Önkormányzata Képviselő-testületének** **Humán Bizottsága,** mint véleményező bizottság

1. Megállapítja, hogy a Pesti Úti Óvoda (2700 Cegléd, Pesti út 10.) igazgatói megbízásra kiírt pályázatra
   1. egy pályamunka érkezett, melyet Orosz Zoltánné nyújtott be;
   2. a benyújtott pályázat a hirdetményben meghatározott feltételeknek megfelel, az előírt iratokat, igazolásokat hiánytalanul tartalmazza, érvényes pályázatnak minősül.
2. Meghallgatta Orosz Zoltánné pályázót.
3. Kialakította véleményét a pályázati anyaggal és a pályázó alkalmasságával kapcsolatban, melynek értelmében javasolja Cegléd Város Önkormányzata Képviselő-testületének, hogy a Pesti Úti Óvoda igazgatói beosztásának ellátásával *–* Orosz Zoltánnét *-* bízza meg, 2025. augusztus 1-jétől 2030. július 31-ig tartó 5 év határozott időtartamra.
4. Felkéri a Ceglédi Közös Önkormányzati Hivatalt a pályázattal kapcsolatos feladatok ellátására.

Határidő: azonnal Felelős: dr. Csáky András polgármester

A határozatot kapják:

1. Ügyintéző (Ceglédi KÖH Szervezési Iroda)
2. Irattár

-----

**Határozati javaslat**

**Cegléd Város Önkormányzatának Képviselő-testülete** - a *Magyarország helyi önkormányzatairól szóló 2011. évi CLXXXIX. törvény* 42. § 2. pontjában biztosított hatáskörében eljárva:

1. Megállapítja, hogy az 5/2025. (I. 23.) Ök. határozat alapján kiírt igazgatói pályázatra egy pályamunka érkezett. Megállapítja továbbá a Humán Bizottság …/2025. (IV. 7.) HB határozatára figyelemmel, hogy a pályamunka érvényes, ezért a Pesti Úti Óvoda igazgatói feladatkörének ellátására kiírt pályázat eredményes.
2. Megbízza *–* Orosz Zoltánnét *-* a Pesti Úti Óvoda igazgatói beosztásának ellátásával, 2025. augusztus 1-jétől 2030. július 31-ig tartó 5 év határozott időtartamra.
3. Felkéri a Polgármestert *–* Orosz Zoltánné *-* igazgató 2025. augusztus 1-jétől érvényes illetményének előterjesztésére.
4. Utasítja a Ceglédi Közös Önkormányzati Hivatalt a szükséges intézkedések megtételére.

Határidő: 2025. május 15. Felelős: Dr. Csáky András polgármester

A határozatot kapják:

1. Szervezési Iroda helyben és általa:

2. Orosz Zoltánné

3. Pénzügyi Iroda helyben és általa:

4. Magyar Államkincstár Budapesti és Pest Megyei Igazgatóság.

Az előterjesztést láttam:

Dr. Diósgyőri Gitta

címzetes főjegyző